
SAJTÓKÖZLEMÉNY
Bekövetkezett a 35. nap
Február 26-án, vagyis az év 57. napján következett be a 35. olyan nap a fővárosban, amikor a részecskeszennyezés (PM10)
 a levegőben túllépte az egészségügyi határértéket. Az Európai Bizottság 2009 júliusában elutasította Magyarországnak azt a kérelmét, hogy kapjon haladékot a PM10 napi egészségügyi határértékének betartására Budapesten.
 Ez azt jelenti, hogy a PM10-szennyezettség egy évben nem lehet 35 napnál többször a határérték (köbméterenként 50 mikrogramm) felett. Az a tény, hogy immár az év első két hónapjában sem tudtuk betartani ezt az előírást, azzal a veszéllyel jár, hogy az Európai Bizottság súlyos büntetést szab ki az országra. Ezzel kapcsolatban a magyar kormány néhány héttel ezelőtt már megkapta az első komoly figyelmeztetést a Bizottságtól.

Mindazonáltal nem a büntetés veszélye a legnagyobb gond, hanem az itt élők és az ide látogatók egészségkárosodásának kockázata. A részecskeszennyezés (PM10) Budapesten évente mintegy 2000 ember idő előtti haláláért
, több mint százezer megbetegedésért
, összesen legalább egymillió betegen eltöltött napért felelős. Tehát a fővárosban a PM10 miatt 40-szer annyian hunynak el, mint közlekedési balesetek következtében. A PM10 az egyik oka annak, hogy az asztmás megbetegedések száma Budapesten az utóbbi 25 évben a tízszeresére, a tüdőrákosoké több mint háromszorosára nőtt.
 Egyre több gyermek szenved asztmában, allergiában, ami régebben egyáltalán nem volt jellemző.

A Fővárosi Önkormányzat és a kormány annak ellenére nem teszi meg a szükséges intézkedéseket meg, hogy ezek régóta jól ismertek, szerepelnek Budapest 2006-ban elfogadott levegőtisztaság-védelmi programjában és az uniós szabályozásban is. Az Európai Bizottság határozata is utal erre: „a magyar hatóságok nem vettek fontolóra néhány olyan szennyezéscsökkentő intézkedést, amely szerepel a 2008/50/EK irányelv XV. melléklete B. szakaszának 3. részében található jegyzéken”. A hivatkozott jegyzék szerint a közlekedésből eredő kibocsátások csökkentésére alkalmas lenne „többek között közlekedési dugódíj, differenciált parkolási díj vagy egyéb gazdasági ösztönzők; „alacsony kibocsátási zóna” létrehozása”. Ezek és más, rövid idő alatt megvalósítható intézkedések bevezetését a Levegő Munkacsoport is már évek óta javasolja.

Az intézkedések további halogatása még több, egyébként elkerülhető megbetegedést és halálesetet idézhet elő. Mindezen okok miatt a Levegő Munkacsoport ismételten sürgeti a Fővárosi Önkormányzatot és a kormányt, hogy biztosítsa mindannyiunk számára a jogszabály által előírt levegőminőséget.
Budapest, 2010. február 28.
További felvilágosítás: Simon Gergely, 06-20-334-4336, simong@levego.hu 
� A 10 mikrométernél kisebb átmérőjű finom por.


� � HYPERLINK "http://ec.europa.eu/environment/air/quality/legislation/pdf/hu_hu.pdf" ��http://ec.europa.eu/environment/air/quality/legislation/pdf/hu_hu.pdf� 


� � HYPERLINK "http://www.apheis.net/ApheisNewCityReports1.PDF/Budapest%2520city%2520report.pdf" ��http://www.apheis.net/ApheisNewCityReports1.PDF/Budapest%2520city%2520report.pdf� 


� � HYPERLINK "http://www.who.int/heli/risks/urban/urbanenv/en/index.html" ��http://www.who.int/heli/risks/urban/urbanenv/en/index.html� 


� � HYPERLINK "http://www.koranyi.hu/evkonyv07/evkonyv.htm" ��http://www.koranyi.hu/evkonyv07/evkonyv.htm� 


� � HYPERLINK "http://www.levego.hu/letoltes/kapcsolodo_anyagok/heimpal-sajto_080129.pdf" ��http://www.levego.hu/letoltes/kapcsolodo_anyagok/heimpal-sajto_080129.pdf� 


� Ld. például: � HYPERLINK "http://www.levego.hu/sites/default/files/kapcsolodo/konferenciafuzet.pdf" ��http://www.levego.hu/sites/default/files/kapcsolodo/konferenciafuzet.pdf� 

